Cuprins:
Când și unde are loc finala Eurovision 2024
Finala Eurovision 2024, organizată de Suedia, urmează să aibă loc sâmbătă, 11 mai, de la ora 22.00. Show-ul este unul dintre cele mai așteptate evenimente din an, însă România nu va participa în concurs.
Cine sunt finaliștii de Eurovision 2024, în ordinea intrării în concurs
Cine s-a calificat în finala Eurovision 2024
- Serbia,
- Portugalia,
- Slovenia,
- Ucraina,
- Lituania,
- Finlanda,
- Cipru,
- Croaţia,
- Irlanda,
- Luxemburg
Alte 10 țări au reușit să obțină un loc în marea finală Eurovision 2024 după cea de-a doua semifinală, care a avut loc joi:
- Israel,
- Lituania,
- Austria,
- Olanda,
- Norvegia,
- Grecia,
- Estonia,
- Elveţia,
- Georgia,
- Armenia.
Finaliștii de Eurovision 2024, în ordinea intrării în concurs
- Sweden | Marcus & Martinus – Unforgettable
- Ukraine | alyona alyona & Jerry Heil – Teresa & Maria
- Germany | ISAAK – Always On The Run
- Luxembourg | TALI – Fighter
- Netherlands | Joost Klein – Europapa
- Israel | Eden Golan – Hurricane
- Lithuania | Silvester Belt – Luktelk
- Spain | Nebulossa – ZORRA
- Estonia | 5MIINUST x Puuluup – (nendest) narkootikumidest ei tea me (küll) midagi
- Ireland | Bambie Thug – Doomsday Blue
- Latvia | Dons – Hollow
- Greece | Marina Satti – ZARI
- United Kingdom | Olly Alexander – Dizzy
- Norway | Gåte – Ulveham
- Italy | Angelina Mango – La Noia
- Serbia | TEYA DORA – RAMONDA
- Finland | Windows95man – No Rules!
- Portugal | iolanda – Grito
- Armenia | LADANIVA – Jako
- Cyprus | Silia Kapsis – Liar
- Switzerland | Nemo – The Code
- Slovenia | Raiven – Veronika
- Croatia | Baby Lasagna – Rim Tim Tagi Dim
- Georgia | Nutsa Buzaladze – Firefighter
- France | Slimane – Mon Amour
- Austria | Kaleen – We Will Rave
Unde se poate vedea finala Eurovision 2024
Spre deosebire de alți ani, anul acesta TVR nu va transmite Eurovision 2024. Finala se poate urmări pe canalul oficial de YouTube al concursului. România nu transmite finala Eurovision 2024, din lipsa banilor, însă concursul muzical poate fi urmărit live pe contul de YouTube „Eurovision Song Contest”.
Astfel că, pentru a urmări finala Eurovision 2024, intră AICI
Moldova nu s-a calificat în finala Eurovision 2024
Natalia Barbu, reprezentanta Moldovei nu a reușit să se califice în finala de sâmbătă. Ea a participat la concursul muzical din acest an cu melodia „In The Middle”. Cel mai bun rezultat pe care l-a obţinut vreodată Moldova la Eurovision a fost în 2017. Atunci, trupa Sunstroke Project, cu piesa „Hey mamma”, s-a clasat pe locul 3.
România nu a participat la Eurovision 2024
Hotărârea ca România să nu participe la ediția din acest an a Eurovision Song Contest a fost luată pe 25 ianuarie, de Consiliul de Administrație al Societății Române de Televiziune (SRTv) cu 5 voturi „pentru”, 4 „abţineri” şi 4 „împotrivă”, anunță instituția printr-un comunicat de presă, invocând „constrângeri financiare”.
„Constrângerile financiare şi dorinţa de a reprezenta România la un nivel performant sunt motivele pentru care Consiliul de Administrație (CA) a decis ca TVR să nu participe la ediţia din acest an a Eurovision Song Contest (ESC)”, se precizează în comunicat emis la începutul anului.
Cine sunt marii favoriți la casele de pariuri de la Eurovision 2024
Cotele de pariuri arată că participantul Croaţiei, Baby Lasagna, cu piesa „Rim Tim Tagi Dim”, va câştiga concursul Eurovision din acest an.
Cotele de la 16 case de pariuri, mediate de Eurovisionworld.com, dau Croaţiei, la ora redactării acestui material (datele se schimbă de la o oră la alta), 41% şanse de câştig.
Favorita de pe locul doi pentru câștigarea Eurovision 2024 este Israel, cu 19%.
Elveţianul Nemo, care cântă „The Code”, este al treilea favorit, cu 12% şanse.
În top cinci urmează Irlanda (5%) și Ucraina (5%).
Cine a câștigat anul trecut Eurovision
Suedia a câștigat finala Eurovision 2023. Artista suedeză Loreen a mai câștigat Eurovision și în 2012. Anul trecut, Loreen câștigat concursul cu 583 de puncte.
Ce nume mari s-au lansat pe scena Eurovision
Câștigarea Concursului Muzical Eurovision îi oferă artistului câștigător o oportunitate unică de a valorifica succesul și publicitatea dobândite prin lansarea sau continuarea carierei internaționale. Cu toate acestea, de-a lungul timpului, puțini artiști au cunoscut un succes internațional major.
Cei mai cunoscuți interpreți, ale căror cariere au fost lansate direct după victoria de la Eurovision au fost membrii formației ABBA, care au câștigat concursul din 1974 pentru Suedia cu piesa „Waterloo”. ABBA a continuat să fie una dintre cele mai de succes trupe din timpului ei. Un alt câștigător notabil care a obținut ulterior faimă internațională a fost Céline Dion, care a câștigat concursul din 1988 pentru Elveția.